Szám: 1-4/2025.

9. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2025. április 23-i rendes, nyilvános ülésére**

**Tárgy:** Temetőfenntartás megszervezése 2025. július 1-től

**Tisztelt Képviselő-testület!**

Zalaszentgrót Város Önkormányzata tulajdonában lévő temetők fenntartási munkáinak ellátását jelenleg Takács Dávid egyéni vállalkozó végzi 2024. január 1-től vállalkozási szerződés keretében. A szolgáltatás időtartama 1,5 év, a vállalkozó szerződése 2025. június 30-ig tart.

A temetői zöldterületek fenntartására vonatkozó érvényben lévő szerződés közeljövőben történő megszűnése okán indokolt új pályázati eljárást lefolytatni a korábbi eljárásban meghatározott feltételek alapul vételével.

Az alábbi összesítő táblázat Zalaszentgrót, valamint a városrészek vonatkozásában a gondozással érintett temetői és a hozzájuk kapcsolódó zöldterületek nagyságát szemlélteti:

**Elvégzendő munkák, helyszínek**

|  |  |  |  |  |  |
| --- | --- | --- | --- | --- | --- |
| **Sorsz.** | **Kaszálandó terület megnevezése (név, hrsz.)** | **A vegetációs időszakban 12 alkalommal nyírandó [m2]** | **gépi munka m2** | **kézi munka m2** | **Megjegyzés (a kaszálandó területen felül)** |
| *1* | Zalaszentgrót Nagytemető, temető parkoló, új temető rész, Izraelita temető előtti zöldterület (010036, 010042, 010040, 010024/53, 010039) | 29 200 | 19 610 | 9 590 | cserjék, díszbokrok, díszfák, tuja, évelő ágyak, örökzöldek |
| *2* | Aranyodi temető (010253/1, 010254) | 4 100 |  | 4 100 |
| *3* | Zalakoppányi temető, temető - partfal közötti saroktelek, temetőtől árokig (4740, 4741, 4739) | 8 600 | 800 | 7 800 |
| *4* | Csáfordi temető (5321, 020013/27, 5318) | 5 000 | 1 500 | 3 500 |
| *5* | Zalaudvarnoki temető, parkoló és parkolóhoz vezető út melletti zöldsáv, út széle a bicikliútig (040052, 040051, 040045/3) | 5 750 | 1 800 | 3 950 |
| *6* | Kisszentgróti temető, temetőhöz vezető út, parkoló (010170, 010163, 010167/3) | 7 256 | 4 110 | 3 146 |
| *7* | Tüskeszentpéteri temető, parkoló (010023, 010021) | 6 190 | 3 400 | 2 790 |
| **A vegetációs időszakban 3 alkalommal nyírandó [m2]** | | | | | |
| *8* | Zalakoppány partfal (4803/4) | 3 500 |  | 3 500 |  |
| Összesen: | | 69 596 | 31 220 | 38 376 |  |

A vállalkozó részéről elvégzendő főbb feladatok:

- Kaszálás, gyep- és terület karbantartás (a vegetációs időszakban 12 alkalommal kaszálandó terület: 66.096 m2, 3 alkalommal kaszálandó terület: 3500 m2)

- Cserje felületek kezelése

- Díszfák gondozása

- Viharkárok kezelése

- Parkolók karbantartása (városrészekben)

- Munkanapló vezetése.

A vállalkozói díj vonatkozásában az előző szerződésben meghatározott összeg alapján lehet kalkulálni, amely 1 év vonatkozásában 8.431.800 Ft + 0 % Áfa volt. Az eljárásban vélelmezhetően nagyobb összeggel kell számolni az elmúlt években történt áremelkedések, valamint a gazdasági visszaesés és drasztikus infláció következményei miatt.

Az ajánlattételi felhívásban a szerződéses időtartamot - a gazdasági bizonytalanságok okozta inflációt meghaladó áremelkedések kiszámíthatatlanságának ajánlati árat felhajtó hatásának mérséklése okán, valamint a Közbeszerzési törvény (2015. évi CXLIII. tv.) 2025. évre vonatkozó nemzeti értékhatár emelkedése miatt - **célszerű 2 éves időszakra** meghatározni.

A Pénzügyi és Gazdasági Bizottság az előterjesztést a 2025. április 16-i ülésén megtárgyalta, a 39/2025. (IV.16.) számú határozatával a határozati javaslatot elfogadta, és a Képviselő-testületnek elfogadásra javasolja.

Kérem a Tisztelt Képviselő-testületet, hogy az előterjesztést megtárgyalni, majd az alábbi határozati javaslatot elfogadni szíveskedjen.

**Határozati javaslat:**

Zalaszentgrót Város Önkormányzata Képviselő-testülete egyetért azzal, hogy Zalaszentgrót város temetőinek fenntartására 2025. július 1. napjától 2027. június 30-ig terjedő időtartamra pályázati eljárás kerüljön lefolytatásra az előterjesztés 1. mellékletét képező ajánlattételi felhívásban szereplő feltételekkel.

Zalaszentgrót Város Önkormányzatának Képviselő-testülete felhatalmazza a polgármester a pályázati eljárás lefolytatása érdekében szükséges intézkedések megtételére és eredményes eljárás esetén a vállalkozási szerződés aláírására.

**Határidő:** 2025. június 30.

**Felelős:** Baracskai József polgármester

**Zalaszentgrót,** 2025. április 17.

|  |  |
| --- | --- |
|  | **Baracskai József**  polgármester |

A határozati javaslat a törvényi előírásoknak megfelel.

|  |  |
| --- | --- |
|  | **Dr. Simon Beáta**  jegyző |